Tiada Akhir

"Tiada Akhir" ialah lagu nyanyian Yuna sebagai trek 11 untuk album antarabangsa keempat beliau, Rouge. Ia dicipta dan ditulis bersama oleh Yuna dan Robin Hannibal (yang turut berkhidmat sebagai penerbit). Ia merupakan satu-satunya lagu berbahasa Melayu yang dimuatkan dalam album Rouge.

Penerbitan
Menurut Yuna dalam temu bual bersama Astro Awani pada Mei 2019, beliau meluahkan rasa teruja untuk memuatkan sebuah lagu dalam bahasa Malaysia. Pada awalnya, lagu ini ialah sebuah interlud, bagaimanapun ia dijadikan sebagai sebuah lagu.

Menurut Yuna dalam temuramah bersama Kosmo!, beliau tidak bercadang untuk memuatkan lagu tersebut dalam Rogue. Namun beliau cuba muatkan lagu "Tiada Akhir" ketika mahu menghantar album ini kepada label. Menurutnya, setiap trek dalam album merupakan pelaburan pihak label dan setiap lagu perlu ada kelebihan untuk diketengahkan. "Saya berasa sangat gembira kerana label menerima "Tiada Akhir" dengan baik. Mereka suka terhadap melodi lagu tersebut dan meminta saya untuk menyediakan terjemahan lagu itu dalam bahasa Inggeris."Tinta muzik Yuna  Kosmo! (20 Julai 2019). Dicapai pada 23 Julai 2019.

Komposisi
"Tiada Akhir" ialah lagu yang berdurasi selama 2 minit dan 44 saat dengan temponya berentak balada piano dengan latar belakang taburan air hujan.Chanun Poomsawai (28 Julai 2019). On her own terms Bangkok Post. Dicapai pada 30 Julai 2019. "From Myspace to global pop stardom, the evolution of Malaysian singer-songwriter Yuna reaches its peak with Rouge, her sleek new LP featuring the likes of Tyler, the Creator, Kyle, and Little Simz".

Ulasan kritis
Dalam ulasan retrospektif untuk PopMatters, Adriane Pontecorvo mengulas: ""Tiada Akhir" ialah sebuah karya pesona piano, hujan, dan suara Yuna di belukar yang paling tinggi, bergema dalam ribut yang tenang - Yuna dengan bangga menyuarakan identitinya dengan mengambil langkah berani, mudah menyanyi lagu dalam bahasa Melayu pribumi. Pendek dan sesungguhnya, ia sebuah lagu dalam Rouge sebagai album Yuna yang paling maju setakat ini dan model muzik pop yang terus membawa dunia yang lebih besar,". 

Format dan senarai runut
 Muat turun digital
 "Tiada Akhir" – 2:44

Rujukan

Pautan luar
 Laman web rasmi

Kategori:Lagu Yuna